జలౌన్ జిల్లా

ఉత్తర ప్రదేశ్ రాష్ట్రం లోని జిల్లాలలో జలౌన్ జిల్లా ఒకటి. ఒరాయీ పట్టణం జిల్లాకు కేంద్రంగా ఉంది. మునుపటి మరాఠీ రాజప్రతినిధి గౌరవార్ధం జిల్లాకు జలౌన్ అని పేరు పెట్టారు. జిల్లాలో కల్పి, కోంచ్, మధోగఢ్ పట్టణాలు ఉన్నాయి.

భౌగోళికం
జలౌన్ జిల్లా ఝాన్సీ డివిజన్‌లో ఉంది. జిల్లా వైశాల్యం 4565 చ.కి.మీ. 2011 గణాంకాల ప్రకారం జిల్లా జనసంఖ్య 16,89,974. జనసంధ్రత చ.కి.మి కి 370. జిల్లా పూర్తిగా బుండేల్ ఖండ్ భూభాగంలో ఉంది. జిల్లా ఉత్తర సరిహద్దులో యమునా నది ప్రవహిస్తుంది. దక్షిణ సరిహద్దులో బెత్వానది ప్రవహిస్తుంది. పశ్చిమ సరిహద్దులో పహుజ్ నది ప్రవహిస్తుంది. మద్యభాగం వ్యవసాయానికి అనుకూలమైనది. దట్టమైన చెట్ల మద్య అక్కడక్కడా గ్రామాలు కనిపిస్తుంటాయి. దక్షిణ భూభాగంలో విస్తారంగా వ్యవసాయభూములు ఉన్నాయి. 
జిల్లా మద్యలో ప్రవహిస్తున్న నాన్ నదిలో పలు చిన్న చిన్న నదులు సంగమిస్తున్నాయి.

సరిహద్దులు 
జలౌన్ జిల్లా ఉత్తర సరిహద్దులో ఎటావా జిల్లా, కాన్పూర్ జిల్లా, తూర్పు సరిహద్దులో హిమ్మత్‌పూర్ జిల్లా, ఆగ్నేయ సరిహద్దులో ఝాన్సీ జిల్లా, పశ్చిమ సరిహద్దులో పహిజ్ నది దాటిన తరువాత మధ్యప్రదేశ్ రాష్ట్రంలోని బింద్ జిల్లా ఉన్నాయి. జిల్లా 4 సంవత్సరాల కాలం నిరంతర కరువు బాధిత ప్రాంతంగా ఉంది. సరాసరి వర్షపాతం 399 మి.మీ. (మునుపటి సరాసరి వర్షపాతం 800 మి.మీ)

ఆర్ధికం
2006 గణాంకాల ప్రకారం పచాయితీ రాజ్ మంత్రిత్వశాఖ భారతదేశ జిల్లాలు (640) లో వెనుకబడిన 250 జిల్లాలలో జలౌన్ జిల్లా ఒకటి అని గుర్తించింది. బ్యాక్‌వర్డ్ రీజన్ గ్రాంటు ఫండు నుండి నిధులను అందుకుంటున్న ఉత్తర ప్రదేశ్ రాష్ట్ర 36 జిల్లాలలో ఈ జిల్లా ఒకటి.

2001 లో గణాంకాలు

బయటి లింకులు

మూలాలు 

ఉత్తర ప్రదేశ్ జిల్లాలు
Jalaun district
భారతదేశం లోని జిల్లాలు